Кіпніс вельмі імкнуўся дапамагчы мне. Па яго замове здабылі корпус спісанага самалёта, парэзалі, выпрасталі пагнутыя часткі фюзеляжа. З алюмініевых пласцін мастак выразаў абрысы дрэў, на елках сам маляваў яблыкі і апельсіны — казка, ТЮГ, усё можна! “Дрэўцы” ў лесе і “домік бабулькі” хаваліся, як у пеналы, у шчаліны бутафорскіх пагорачкаў. Яны з’яўляліся пры скоках Каптурка па лесе, імгненна змяняючы карціну і месца дзеяння.